નિકોલ પોલીસ સ્ટેશનના દરવાજા બિલ્ડરે બંધ કરી દીધા છે..! આ વાત આજે નિકોલમાં હોટ ટોપીક બની હતી. હકિકતમાં એક બિલ્ડરે દયાભાવ રાખીને નિકોલ પોલીસને પોલીસ સ્ટેશન ચલાવવા માટે પોતાની જગ્યા આપી હતી. હવે બિલ્ડરે પોતે આ જગ્યામાં એક સ્કિમ શરૂ કરતા પોલીસને ત્યાંથી ખસી જવાની ફરજ પડી હતી. પોલીસે આજે તેમણે ડિટેઈન કરેલા તમામ વાહનો રોડ પર લાવીને ગોઠવી દીધા હતા. સૂત્રોનું કહેવું છે કે, બિલ્ડરનું કામ આગળ વધી રહ્યું છે ત્યારે બે-ચાર દિવસમાં પોલીસ સ્ટેશન અહીંથી ખાલી કરવાની સ્થિતિ આવશે. જો કે, ત્યારે આ પોલીસ સ્ટેશન લઈને ક્યાં જવું? તેવી સમસ્યા સિનિયર અધિકારીઓ માટે સર્જાઈ છે.